— Пачалося маё захапленне з кнігі “Бісерапляценне”, якую я аднойчы ўбачыла ў сяброўкі, — успамінае Святлана Вячаславаўна. — У ёй былі даволі простыя схемы, якімі я хутка авалодала. Затым захацелася большага. Тут на дапамогу прыйшоў Інтэрнэт. Выплятаць розныя формы, узоры з маленькіх бісерын — гэта даволі карпатлівая работа. Тут патрабуецца і ўседлівасць, і стараннасць, і ўважлівасць. Але мне гэта так падабаецца, што ўвечары, пасля таго, як спраўлю ўсе хатнія справы, абавязкова дастаю свае прылады — і адпачываю.